Teorijski rasporedi
1. Poznato je da kod nekog rasporeda koji ne odstupa značajno od normalnog vrijednosti 24.6 i 35.3 su jednako udaljene od prosječne vrijednosti. Izvan ovog intervala je 15% vrijednosti. Izračunati % koji se nalazi van intervala 22.2 i 34.4!

2. Prilikom transporta jedne vrste proizvoda ošteti se 5%. Odredi vjerovatnoću da prilikom transporta 1500 proizvoda svi stignu neoštećeni, kao i najvjerovatniji broj oštećenih proizvoda?
3. Mašina pakuje šibice u kutije i, zbog relativno dugog vijeka korišćenja, pogrešno pakuje u čak 35% slučajeva, odstupajući od 50 propisanih drvaca u kutiji. Kolika je vjerovatnoća da kupovinom 12 kutija dobijemo najviše jednu koja ne odgovara deklarisanom broju šibica u kutiji?
4. Odnos studenata koji su ostvarili više od 15 bodova i onih koji to nisu je 2:3, a odnos studenata koji su ostvarili manje od 20 bodova i onih koji to nisu je 5:2. Ako je raspored studenata prema broju ostvarenih bodova približno normalnog oblika, odrediti % studenata koji su ostvarili između 18 i 25 bodova.
5. Poznato je da u jednom preduzeću 25% radnika ostvaruje zaradu između 300 i 400 KM, dok 30% radnika ima zaradu veću od 400 KM. Izračunati procenat i broj radnika koji ostvaruju zaradu između 400 i 500 KM, ako je raspored radnika prema ostvarenim zaradama normalnog oblika.
